SET ปิดบวกเล็กน้อย 2.22 จุด แนะจับตาผลประชุมทิศทางดอกเบี้ยกนง. 6 ก.พ.นี้
SET ปิดบวกเล็กน้อย 2.22 จุด แนะจับตาผลประชุมทิศทางดอกเบี้ยกนง. 6 ก.พ.นี้ โดยดัชนีปิดตลาดวันนี้ ที่ระดับ 1,653.62 จุด บวก 2.22 จุด หรือ 0.13% มูลค่าการซื้อขาย 3.17 หมื่นล้านบาท
4 ก.พ. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,653.62 จุด บวก 2.22 จุด หรือ 0.13% มูลค่าการซื้อขาย 3.17 หมื่นล้านบาท
10 หุ้นดันดัชนีวันนี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ดัชนีหุ้นไทยเคลื่อนไหวในกรอบแคบ ได้รับแรงซื้อหุ้นรายตัวจากการเก็งกำไรปัจจัยในประเทศ โดยเฉพาะกลุ่มค้าปลีกที่จะได้ประโยชน์จากการเลือกตั้งที่มีความชัดเจนมากขึ้นหลังมีการเปิดรับสมัครสมาชิกสภาผู้แทนราษฎร (ส.ส.) ในวันนี้ทำให้คาดว่าในช่วง 1-2 เดือนก่อนการเลือกตั้งจะมีเม็ดเงินสะพัดมากขึ้น ซึ่งเป็นผลบวกต่อหุ้นกลุ่มค้าปลีก
นอกจากนี้ยังมีแรงซื้อเข้ามาในหุ้นกลุ่มโรงกลั่น หลังจากค่าการกลั่นฟื้นตัว ทำให้นักลงทุนคาดว่าค่าการกลั่นน่าจะผ่านจุดต่ำสุดในระดับกว่า 1 เหรียญสหรัฐ/บาร์เรลในช่วงเดือน ม.ค.62 มาแล้ว หนุนให้มีแรงเก็งกำไรเข้ามาด้วย
ส่วนแรงซื้อของนักลงทุนต่างชาติในช่วงนี้น่าจะเบาบางลงไป เนื่องจากหลายตลาดในภูมิภาคเริ่มหยุดทำการช่วงเทศกาลตรุษจีน ทำให้มูลค่าซื้อขายเบาบางลงไป ประกอบกับ อาจจะยังรอผลการประชุมคณะกรรมการนโยบายการเงิน (กนง.) ในวันที่ 6 ก.พ.นี้ว่าจะส่งสัญญาณเกี่ยวกับทิศทางอัตราดอกเบี้ยในประเทศอย่างไร หลังจากเดือนม.ค.ที่ผ่านมา ค่าเงินบาทของไทยนับว่าแข็งค่าที่สุดในโลก
สำหรับแนวโน้มการซื้อขายวันพรุ่งนี้ (5 ก.พ.) ตลาดน่าจะยังมีแรงเก็งกำไรจากปัจจัยในประเทศ และภาพการเคลื่อนไหวของดัชนีก็จะยังคล้ายคลึงกับวันนี้ โดยมีมูลค่าซื้อขายที่เบาบางต่อเนื่อง
พร้อมให้แนวรับที่ 1,650 จุด และแนวต้านที่ 1,665 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
PTT  มูลค่าการซื้อขาย 2,104.71 ล้านบาท ปิดที่ 49.25 บาท ลดลง 0.25 บาท
PTTGC มูลค่าการซื้อขาย 1,074.34 ล้านบาท ปิดที่ 69.25 บาท ลดลง  0.25 บาท
PTTEP มูลค่าการซื้อขาย 1,008.47 ล้านบาท ปิดที่ 125.50 บาท เพิ่มขึ้น 1.50 บาท
KBANK มูลค่าการซื้อขาย 915.64 ล้านบาท ปิดที่ 202 บาท เพิ่มขึ้น 1 บาท
AOT มูลค่าการซื้อขาย 876.42 ล้านบาท ปิดที่ 69.25 บาท ลดลง 0.50 บาท
 
ตลาดหุ้นเอเชีย
